Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Liitu koos Sidiga vaatamaks saadet: "See on üleloomulik!"
Tere tulemast minu maailma, kus üleloomulik on loomulik.
Pean siinkohal tõdema, et Jumala ligiolu on siin nii tugev,
et see paneb mind lausa värisema.
Minu tänane külaline on käinud pidevalt Taevas,
kus talle anti juhised selle kohta,
et meil, kui Messiasse uskujatel
on tegelikult juba praegu võimalus külastada Taevast.
Nii et suur hulk rahvast, kes on kuulnud tema õpetust,
on peale seda külastanud Taevast.
Minu külaline, James Durham külastas Taevast juba 3-aastaselt.
Samas olid ta vanemad vaid nime poolest kristlased,
omamata vähimatk arusaamist vaimulikest asjadest.
Mis juhtus?
Olin 3-aastane, kui mind ühel öösel lihtsalt tõsteti ühte imelisse paika.
See oli paik, kus valitses täiuslik rahu ja ühtsus.
Midagi, mida ma polnud kunagi siin maa peal kogenud.
Inimesed ja loomad olid kõik seal üheskoos
ja ma lihtsalt kogesin ja tajusin midagi nii unikaalset,
et ma tahtsingi jääda sinna.
Mul polnud aimugi, mis paigaga on tegu,
kuid see oli imeline.
Ja siis 4-aastaselt...
Ma ei mäleta oma 3-4 eluaastast mitte kui midagi,
kuid kui James oli neljane...
Ta ei teadnud piiblilugudest midagi,
sest ta vanemad käisid vaid 2-3 korda aastas kirikus kui sedagi.
Kuid mis juhtus, kui sa olid neljane?
Ma nägin 4-aastaselt ühe nägemuse.
Mind otsekui kanti ühte teise kohta
ja ma nägin seal erinevaid loomi, kes minust möödusid.
Nad kõik liikusid mingi kogunemispaiga suunas ühes hoones
ja nad kõik olid paarikaupa.
Väikesi loomi oli lahe vaadata,
kuid kui suuremad loomad nagu lõvid mulle lähenesid,
oli see minu jaoks hirmuäratav, sest ma ei teadnud, mida ma nägin
ja seetõttu kisasin täiest kõrist,
mispeale ka mu nägemus sai läbi.
See, mida James nägi, oli ilmselgelt Noa ja tema laev,
kuhu loomad-linnud paarikaupa liikusid.
Olid su vanemad põnevil sellest, kuid seda nendega jagasid?
Põnevil või ärevil tõesti, aga seda mitte heas mõttes.
Sest äratasin oma kisaga ka vanema õe üles
ja sain hoopis karistada selle eest.
Kui ma siis neile kõigest juhtunust rääkisin,
ei uskunud nad mind.
Nii et mind karistati valetamise pärast.
Ajaks, mil sa olid 6-aastane, käisid sa juba Piibli-laagrites
ja pühapäevakoolis.
Ja see oli aeg, mil nägid ka uue nägemuse?
Minu jaoks tähendab nägemus pilti, mis elavana toimub su endi silme ees.
Mida sa nägid?
Just täpselt nii oligi.
Istusin suvises piiblikoolis kirikupingis
ja parasjagu oli ülistus käimas.
Minu jaoks oli see täiesti uus kogemus,
kuid seal kirikupingis istudes nägin sõna otseses mõttes,
kuidas põrand mu ees avanes
ja põrguleegid sellest mühinal esile tõusid.
Nägin, kuidas ma võiks end lihtsalt libistada neisse leekidesse
ja olla hetkega põrgus.
Olin küll sel hetkel vaid 6-aastane,
kuid kogesin vägagi reaalselt oma patusust
ja seda, et vajan Jeesust.
Nii et ma andsin oma elu ja südame Jeesusele.
James pühendus ka sõjaväe kaplani ametile
kui mitmeks aastaks?
Peaaegu 30 aastaks.
Minu jaoks on aga veelgi rabavam su taevaste külaskäikude algus 2008.
Räägi palun lähemalt.
2008 aastal juhtus üsnagi spontaanselt paar asja.
Esiteks pani Jumal mu südamele palvetada Iisraeli eest iga päev.
Olin igapäevaselt silmili Jumala ees,
paludes andeks kõigi oma rahva eksimuste pärast Iisraeli vastu.
Kuulutasin rahu nii Jeruusalemmale, kui Iisraelile.
Samal ajal käisin aga ka suurtel ärkamiskoosolekutel.
Üks õhtu sealt koju tulles ja voodi heites,
kanti mind sõna otseses mõttes koheselt Taevasse.
Seisin seal ühes ruumis,
mida paljud nimetaks ehk Jumala troonsaaliks,
aga see polnudki niivõrd ruum, kui üks tohutu suur ala.
Seisin seal, vaadates Jeesuse trooni poole
ja mind täitis tohutu aukartus Tema ees.
Olin sõna otseses mõttes kui halvatud Jeesuse aust ja kirkusest.
Tohutu armastus täitis mind, kui Tema poole vaatasin
ja ma mõtlesin: "See on minu Jeesus!"
Tundsin kuidagi tohutut ühtsust Temaga,
mis oli ühtaegu võimas
ja samas elu muutev kogemus mu jaoks.
Ja siis paar päeva hiljem nägid sa ka teise nägemuse.
Mis siis juhtus?
Olin tegelikult küsinud Issandat,
kas Ta lubaks mul tagasi minna sinna samasse paika,
sest mul oli üks küsimus, mida tahtsin Ta käest küsida.
Ja see oli?
Ma tahtsin...
Mul on palju küsimusi! Kuidas teiega lood on?
Kui ma vaid saaks küsida Jumalalt! - Edu siis selleks!
Efeslastele 2:6 ütleb,
et meid on asetatud Jeesusega taevastesse paikadesse.
Nii et kuigi see võib tunduda enesekesksena,
tahtsin ma siiski teada, kus on minu koht taevas?
Kuid see on just see, mida Piibel ütleb -
meid on juba asetatud taevastesse paikadesse!
Nii et igati õigustatud küsimus. Kuid, said sa ka siis vastuse?
Sain, kuid mitte otsese.
Mul oli sisuliselt sama kogemus -
tulin hilja õhtul ärkamiskoosolekult, olles väga väsinud,
kuid niipea, kui mu pea patja puudutas,
olin ma tagasi täpselt samas kohas, kus eelmiselgi ööl.
Jeesus oli seal ja ma kogesin taas tohutut aukartust ja austust,
olles sõna otseses mõttes kui halvatud ja hämmingus
selle imelise Jeesuse üle.
Aja möödudes meenus mulle, et mul oli ju ka mingi küsimus,
kuid ma ei mäletanud enam, mis see oli.
Jääme selle mõtte juurde pidama,
sest Jeesus andis James'ile kolm ülesannet.
Kuid räägime neist lähemalt peale pausi.
Naaseme peagi saatesse "See on üleloomulik".
Minu igatsus on, et kogeksite jumalikku tervist 24/7.
Seetõttu olen isiklikult kokku kogunud paljud tervendus salmid
erinevatest piiblitõlgetest,
muutes need isiklikumaks teie jaoks
ja kättesaadavaks selles tasuta E-raamatus.
Mediteerige nende salmide üle
ja paluge neid kuuldaval häälel igapäevaselt oma elude üle.
Vaadake, kuidas Jumala üleloomulik ja tervendav vägi tuleb teie üle.
Laadige endale alla tasuta tervendus piiblikohtade E-raamat,
tehes seda just praegu.
Naaseme saatesse "See on üleloomulik."
Rääkisime James'iga tema külaskäikudest Taevasse
ja üks asi äratas minus huvi.
Sest olen ise saanud prohvetlikke sõnumeid,
et on üks iidne uks, mis valmistub avanema mu elus.
Kirjelda seda iidset ust, mida oma Taevas käigu ajal nägid,
sest ma tahaks seda paremini mõista.
Olin juba enne mõned korrad Taevas käinud,
kuid kui mind uuesti sinna üles viidi,
nägin ma seda iidset, kaarjat puidust ust.
See oli üks eriline uks, mis nägi väga vana välja,
kuid mille puit tundus endiselt väga tugev.
Mis aga mind hämmastas, oli see, et sel olid uksehinged mõlemal pool,
kuid ukselinki polnud.
Nii et inimlikult polnud mul mingit võimalust seda ust avada.
Samas aga tundsin, et pean sealt läbi minema.
Nii et mu ainus võimalus oli paluda Püha Vaimu,
et Ta aitaks mul mingilgi moel mõista, kuidas sellest uksest läbi minna.
Ja korraga uks lihtsalt avanes mu ees.
Mida sa esimese asjana seal nägid?
Mu ees avanes kui mingi ruum, mis tundus olevat pime,
sest paigas, kus ma seisin, oli palju eredam valgus,
nii et ma ei näinud just eriti hästi sinna sisse.
Kuid Püha Vaim juhtis mind sinna sisse.
Uksest sisse astudes kuulsin kolm korda kuuldavalt:
"Õigsuse tamm."
Õigsuse tamm.
Mida see tähendab?
Mõtlesin koheselt Jesaja raamatus öeldud sõnadele
ja sellele, et see oli kõikväelise Jumala salajane paik.
Viibides kõikväelise Jumala salajases paigas,
andis Jumal James'ile 3 ülesannet.
Mis need olid?
Issand ütles mulle esiteks, et peaksin kirjutama raamatu
ja ma ei tahtnud seda kohe üldse teha.
Miks?
Olin alati öelnud, et ma ei kirjuta kunagi raamatut,
mistõttu pidin täiega sööma oma sõnu.
Teine korraldus, mis Ta mulle andis, oli: "Kolige!"
Mulle meeldis me maja, kus me elasime.
See oli otsekui mu unistuste maja ühes unistuste kontoriga,
kuid ma asusin kohe asju ajama, et panna me maja müüki.
Ja kolmas asi, mida tegema pidin, oli tulla tagasi siia maa peale
ja kutsuda inimesi sinna salajasse paika,
andes ühtlasi edasi taevaste külastuste võidmise.
Kulus sul selleks ka mingi ettevalmistus aeg,
või millal sa hakkasid teisi kutsuma?
Ma küll väga lootsin rohketele juhistele ja ajale,
enne selle tegema hakkamist,
sest kartsin, et inimesed peavad mind hulluks,
kui kõigist neist asjadest räägin.
Nii et ma küsisin Issandalt, palju mul selleks aega on
ja Ta vastas: "Selle pühapäevani!"
Ehk mul oli sisuliselt vaid 2 päeva aega.
Ja kuidas oli - tegid sa seda?
Tegin. Tõepoolest tegin.
Kuidas sul läks?
Osad inimesed võtsid selle vastu ja kogesid isegi taevasi külastusi.
Teised aga olid täiega vastu
ja ma teadsin, et saan kogema seda vastuseisu.
Nii oli mul algusest peale selge, et kui kuuletud Jumalale
ja räägid asjadest,
mis on nii palju kõrgemad inimeste tavapärasest mõtteviisist,
koged sa ka teatud tõrjumist.
Peale James'i õpetusi on aga olnud suurel hulgal inimesi,
kes on ka ise külastanud Taevast.
Millest e aga on tingitud,
et nii paljud usklikud, kellest ka ise olen kuulnud,
omavad Taeva külastamise kogemusi?
Miks see just praegu sünnib?
Usun põhjuse olevat selles, et maist aega on väga vähe järel.
1 Johannese 2:18 ütleb, et viimne aeg on käes.
Seetõttu usun, et Jumal valmistab oma Pruuti ette,
kutsudes inimesi Taevasse ja jagades neile nii juhtnööre,
kui ka juhatust ja korrale kutsumist -
mida iganes tarvis, et seada neid valmis.
Usun, et elame suurel lõpuaegade lõikusajastul,
kus Jumal kutsub oma lõikuse sissetoojaid Taevasse,
et katsuda neid läbi, väestada neid ja anda neile ande
minemaks tagasi "põllule" ja võitmaks kadunud hingi Tema riiki.
Osad inimesed saavad külastada Taevast
ja osad mitte.
Küsisin Jumalalt, miks see nii on?, sest ma ei mõistnud seda.
Jumal ütles, et peamine põhjus peitub Kristuses.
Et kui me läheme Taevasse
ja Ta annab meile seal korralduse midagi teha, mida me ei tee,
siis tuleb Ta kohtumõistmine.
Kuid Ta ei taha veel kohut mõista,
vaid Ta tahab jagada veel oma armu ja armulikkust.
Nii et Ta ootab veel, kuniks inimesed on valmis kuuletuma.
See on Jumala arm.
Kuid miks Ta valis sinu, et rääkida Taevasse minevast redelist
ja sealt alla tulemisest, nagu inglid seda tegid?
Miks just sina?
Kindlasti mitte seetõttu, et minus midagi väga erilist oleks.
Olin tolleks ajaks teeninud sõjaväes mingi 30 aastat
ja olin koguduse ja kristlaste jaoks sisuliselt tundmatu.
Kuid usun, et Jumal just seda sooviski,
et kui ma siis oma Taevas käimistest teistega jagasin,
said nad samastuda ja mõelda:
"Kui see oli tema jaoks võimalik, on see ka minu jaoks!"
Mulle meeldiks öelda isegi nii:
kõik, mis on James' jaoks võimalik, on ka sinu jaoks ja enamgi veel!
Tuleme kohe tagasi ja mine tea - ehk palumegi selle pärast.
Naaseme peagi saatesse "See on üleloomulik".
Kui sulle meeldib me saade, võid leida selle ka me arhiivist 24/7,
vaadates seda nii oma (tahvel)arvutist, Nuti-telefonist või iPad'ist.
Lisaks meie tavasaadetele
võid leida sealt ka jumalariigitöö -ja nõustamiskoolitusi,
mis on salvestatud meie stuudios Põhja-Karoliinas
ja mida viivad läbi Püha Vaimu poolt võitud
erinevate andidega parimad õpetajad.
Ühtlasi on sul ka võimalus liituda imelise ülistus -ja palveajaga.
Kõik need materjalid on leitavad ülaltoodud koduleheküljelt.
ISN on vahend, mis varustab sind olema normaalne.
Normaalne selles mõttes, mida Piibel peab normaalseks.
Saa osa õpetusest ja ülekannetest,
mis aitavad sul elada koos Jumalaga sellist üleloomulikku elu,
mida sa eales varem elanud pole.
Kõik see meie kodulehelt!
Paljud me vaatajad on teatanud meile imedest, tunnustähtedest
ja tervenemistest,
mis on leidnud aset tänu meie saate vaatamisele.
Sain eilse Roy Fields'i ülistusteenistuse ajal terveks.
Mul oli aastaid probleeme artriidiga ja valuga paremas põlves.
Mu põlv sai koheselt terveks.
Kogesin, kuidas Jumala vägi läbis mu selga
ja mu poeg teatas: "Emme, sa seisad palju sirgemalt!"
Tänu Jumalale teie saate eest!
Salvestasin ühe teie saate, mida vaatasin R-õhtul järgi.
L-hommikul avastasin,
et mu silmalaul olnud väike valus punn oli kadunud.
Tänu Jumalale!
Vaatasin selle saate uuesti üle
ja usun, et Jumal tervendab ka mu autoavariist tingitud kaelavalu.
Suur tänu, Sid, et lased Pühal Vaimul teha oma tööd su saadete läbi!
Kui ka sina oled meie saadete kaudu puudutatud saanud,
jaga oma tunnistust meiega ekraanil nähtava aadressi kaudu.
Naaseme saatesse "See on üleloomulik".
Ühe oma taevase külaskäigu ajal kinkis Jeesus sulle paar kivi.
Räägi neist palun lähemalt.
Ta näitas mulle neid kive ükshaaval ja küsis, kas tahaksin neid endale.
Esimene kivi oli umbes muna suurune rubiin
ja Ta andis selle mu vasakusse kätte.
Kogesin seda sama reaalselt, kui mis iganes muud puudutavat asja.
Olin täiega elevil ja arvasin, et kui tagasi maa peale jõuan,
on mul see ikka veel alles
ja ma saan kõigile seda muna suurust rubiini näidata.
Kuid see hakkas sulama mu käes
ja ma kogesin põletavat tuld, mis oli väga valus.
Ka teine kivi sulandus põledes mu kätte
ja seegi oli väga valus.
Kuid see kivi andis mulle edasi tervendamise anni
ja inimeste teenimise anni, mida omakorda teistele edasi anda.
Nii et mu käed olid kui tules 24/7 ja seda kaks aastat järjest.
Ainuke leevendus leidus käte külma vee alla panemises,
kuid niipea, kui käed vee alt võtsin, oli see põletav tunne jälle tagasi.
Samas märkasin, et mu naine koges sama asja,
nii et ma teadsin, et see, mille Jumal oli mulle andnud, oli ülekantav
ja et seda on võimalik anda üle teistele inimestele.
Seetõttu usun, et ka siin on täna inimesi,
kes võivad kogeda Jumala põletavat tuld oma kätes
ja Jumala väge liikumas nende üle,
mis toob kaasa tervendamise võidmise
ja võidmise anda inimestele edasi Jumala armastust.
Räägi mulle neist 2-3 inimesest, kes said terveks,
kui kuulsid sind rääkimas.
Üks drastilisemaid kogemusi oli see,
kui olin kõnelemas ühes Chicago koguduses.
Seal oli üks naine, kelle kael oli kolmest kohast murtud
ja kes läks kui transsi.
Tal oli olnud tohutu valu ja ta ei saanud oma pead pöörata,
kuid transis olles Jumal tuli ja tervendas ta kaela täielikult.
Jagades seda lugu ühel teisel konverentsil,
langes Jumala au ja ligiolu samaaegselt.
Seal oli üks naine, kelle olukorrast keegi ei teadnud,
kuid kellel oli sisuliselt sama seis.
Arst oli öelnud talle, et see valub jääb talle eluks ajaks,
kuid Jumal tervendas ta kaela oma au ja ligiolu läbi.
Usun, et see sama au ja ligiolu on täna ka siin
ja saab olema igaühega, kes seda saadet vaatab.
Jumal vabastab oma võidmise nende inimeste üle.
Siinkohal pean tunnistama midagi, mida enne selle saate algust nägin.
James'iga rääkides langes mu pilk tema käte peale.
Need tundusid kuidagi nii punastena ja otsekui põletusarme täis,
mistõttu ma küsisin ta käest, mis lugu su kätega on?
See polnud vaid mina, aga ka mitmed teised nägid seda
ja me endi silme all see põletus lihtsalt kadus.
Meie endi silme all!
Seetõttu tahan ka öelda sulle:
palveta, mille iganes pärast sa palvetada tahad
ja tee seda kohe praegu.
Olen siin olles kogenud ikka ja jälle inglite kohalolu meie keskel.
Pühaduse inglite kohalolu juba alates sellest pärastlõunast,
keda tuleb üha juurde.
Need inglid puudutavad inimesi just siin ja praegu,
aga külastavad ka kõigi meie vaatajate kodusid.
Need inglid tõmbavad inimesi lähemale Jumalale, me Isale.
Usun, et tänane õhtu on eriline kohtumise aeg Isaga.
Kuid lisaks pühaduse inglitele tulid ka tervendajad inglid,
kes on samuti siin täna õhtul.
Seetõttu palvetame te üle just praegu ja vabastame te üle Isa armastuse.
Me vabastame selle võidmise,
et võiksite kogeda Isa armastuse üleloomulikku voolamist.
Me vabastame ka need pühaduse inglid
puudutama teid just praegu
tõstma teid üles ja tõmbama teid Isa poole Taevas.
Me vabastame ka need tervendajad inglid
tooma tervist inimestele.
Kuulen oma vaimus, kuidas paljud saavad terveks just praegu.
Terveks tugevatest ja kroonilistest peavaludest.
Sa oled just praegu tervendatud nende inglite poolt.
Issand mainib ka ülemiste hingamisteede haigusi...
Sa saad neist terveks just praegu!
Kui sul on mõni ülemiste hingamisteede põletik,
siis lase tervendaval inglil puudutada end just praegu.
Las Jumala vägi ja võimas au tulla esile nii siin kui teie kodudes.
Inimesed kogevad tervenemist oma kõhu piirkonnas just praegu.
Kõikvõimalikud kõhu ja põletikega seotud teemad
saavad tervendatud just praegu nende tervendusinglite poolt.
Me vabastame Jeesuse nimel
selle tervendamise ja pühaduse võidmise,
paludes, et inglid annaks inimestele seda, mida Jumal tahab anda.
Me võtame selle vastu ja usume sellesse
Jeesuse võimsal nimel, aamen.
Kui James külastab Taevast,
siis ta saab sealt Jumalalt täpseid juhtnööre asjade kohta,
mida õpetada.
Ühe oma taevase külastuse ajal
õpetati talle "kavod'i" ehk Jumala au ja ligiolu kohta
ja selle kohta, kui imeline see on.
Jumal ütles talle, et on olemas 7 erinevat au taset.
Räägi mulle sellest kõige kõrgemast tasemest.
Kõige kõrgem tase on ühtsuse au,
mida me näeme ka Efeslastele 2:6,
kus inimesed istusid koos Jumalaga taevases paigas.
Kuid Efeslastele 2:13-18 ütleb,
et Jeesus lõhkus maha juute ja paganaid eraldava vaheseina,
tänu millele tõuseb esile otsekui üksainus uus inimene.
Salm 18 aga ütleb, et selles uudsuses ja üks olemises
annab Püha Vaim meile ligipääsu Taevasse.
Ja me sõna otseses mõttes saame Jumala perekonna liikmeteks.
Me oleme osa Tema majapidamisest ja sul on oma isiklik tool seal,
nii et on aeg võtta koht sisse oma toolil
ja külastada nii Isa kui Jeesust Taevas.
Aamen.
Ütle veel hästi kiiresti,
mis saab sündima selle ühtsusega juutide ja paganate vahel?
Sest Jeesus ütles,
et me saame tegema samu tegusid ja suuremaidki veel, kui Tema.
Kas see on see, mida Ta silmas pidas?
See on just see, millest Ta räägib.
Jumal näitas mulle, et kui Jeesus oli siin maa peal,
siis Ta nägi ja kuulis Isa tahet.
Ehk siis - Jeesus koges üheaegselt nii taevast kui maad.
Sina ja mina võime kogeda seda sama.
Sina ja mina võime samuti kogeda Taevast.
Kuid kõige esimene samm selle kõige kogemiseks
on teha Jeesusest oma Messias ja Issand
ning seada oma asjad Jumalaga korda just praegu!
Paljud me vaatajad on tunnistanud imedest, tunnustähtedest
ja tervenemistest, mis on kaasnenud me saate vaatamisega.
Olin enne teie saate vaatamist ja mentorluse programmi läbimist
pisut ettevaatlik kõige üleloomuliku suhtes.
Nüüdseks on see hirm kadunud
ja usun, et olen saanud midagi Jumala käest.
Kui me saade on ka sind puudutanud,
jaga oma tunnistust meiega ekraanil oleva kodulehe kaudu.
Järgmise nädala saates...
Minu külaline hakkas juba noorena mängima viiulit ja avastas,
et inimesed said ta mängu ajal terveks.
Inimesed kogesid valu lahkuvat oma ihus
ja palju muud erakordset leidis aset, kui ta oma viiulit mängis.
Tõlge: Anne-Ly Raukas